[{"text_idx": "#000000", "text": "Mae data o\u2019r Cyfrifiad 2011 yn dangos, yn y 10 mlynedd diwethaf, bod poblogaeth Cymru wedi cynyddu 5.5%. Yn yr un cyfnod mae poblogaeth Parc Cenedlaethol Eryri wedi cynyddu 0.86%."}, {"text_idx": "#000001", "text": "Mae gan Eryri boblogaeth fechan o\u2019i gymharu a\u0302\u2019i ardal, gan adlewyrchu ei nodweddion gwledig. Mae gan y boblogaeth lefelau is o bobl ifanc a chyfrannau uwch o drigolion hy\u0302n a thrigolion di-Gymraeg nac ar gyfer Cymru yn ei chyfanrwydd. Mae rhai dangosyddion allweddol ar gyfer poblogaeth y Parc Cenedlaethol yn dod o amcangyfrifon canol blwyddyn Gyfrifiad Cenedlaethol 2011 a 2013."}, {"text_idx": "#000005", "text": "Gydag amcangyfrifon canol blwyddyn 2013 gwelwyd ffigurau arbrofol yn cael eu llunio ar gyfer ardal y Parc Cenedlaethol. Mae\u2019r tabl isod yn dangos y canlyniadau ar gyfer y Parc Cenedlaethol yn ogystal ag ar lefel y DU, Cymru, Gwynedd a Chonwy."}, {"text_idx": "#000007", "text": "Symud allan o\u2019r ardal: 5,810"}, {"text_idx": "#000008", "text": "Symud allan o\u2019r ardal: 1,490"}, {"text_idx": "#000009", "text": "Mae gan Gymru boblogaeth sy\u2019n heneiddio gyda disgwyliad i\u2019r sawl dros 65 gynyddu i 26% erbyn 2033. Mae hyn yn arbennig o wir ar gyfer Eryri."}, {"text_idx": "#000010", "text": "Mae\u2019r diagram isod yn dangos strwythur oedran poblogaeth y Parc Cenedlaethol yn o\u0302l cyfrifiad 2001 a 2011. Mae yna nifer o newidiadau sydd i\u2019w gweld rhwng strwythur oedran cyfrifiad 2001 a chanlyniadau o arolwg 2011."}, {"text_idx": "#000011", "text": "Erbyn 2011, roedd cynnydd yn nifer y bobl hy\u0302n sy\u2019n byw yn y Parc Cenedlaethol."}, {"text_idx": "#000012", "text": "Roedd canran y plant rhwng 0-4 oed (4.6%) yn llai nag yn 2001, a hefyd yn llai na chanran Cymru o 5.8%. Roedd yna hefyd ostyngiad yng nghanran y bobl 30-44 oed erbyn y cyfrifiad yn 2011."}, {"text_idx": "#000013", "text": "Ar y cyfan roedd canran y bobl dros 60 oed, yn uwch yng nghyfrifiad 2011 nag yn 2001."}, {"text_idx": "#000014", "text": "Mae\u2019r inffograffeg isod yn cynnig crynodeb o rai o wybodaeth economaidd allweddol at gyfer ardal y Parc Cenedlaethol."}, {"text_idx": "#000015", "text": "Mae canran y bobl sy\u2019n economaidd weithgar yn y Parc Cenedlaethol sy\u2019n hunangyflogedig yn 10.2% yn uwch na\u2019r cyfartaledd cenedlaethol. Mae\u2019r duedd hon hefyd yn wir ar gyfer y ganran o bobl sydd wedi ymddeol o fewn y Parc. Mae hyn yn 4.4% yn uwch na\u2019r cyfartaledd cenedlaethol ac mae hefyd yn 2.3% yn uwch na\u2019r cyfrifiad 2001. Mae gan y Parc Cenedlaethol ganran is o bobl sydd a\u0302 swyddi llawn amser o gymharu a\u0302\u2019r ganran genedlaethol hefyd. Mae\u2019r tabl sydd isod yn arddangos canlyniadau cyfrifiad 2011 yn nhermau gweithgaredd economaidd a hefyd yn arddangos cymhariaeth rhwng ffigyrau 2001 a hefyd canrannau cenedlaethol."}, {"text_idx": "#000017", "text": "Yn economaidd weithredol: Gweithiwr: Rhan-amser"}, {"text_idx": "#000018", "text": "Yn economaidd weithredol: Gweithiwr : Llawn-amser"}, {"text_idx": "#000019", "text": "Yn economaidd weithredol: Myfyrwyr llawn-amser"}, {"text_idx": "#000020", "text": "Yn economaidd anweithredol: Wedi ymddeol"}, {"text_idx": "#000021", "text": "Yn economaidd anweithredol: Myfyrwyr (gan gynnwys myfyrwyr llawn-amser)"}, {"text_idx": "#000022", "text": "Yn economaidd anweithredol: Yn gofalu am y cartref neu deulu"}, {"text_idx": "#000025", "text": "Mae\u2019r inffograffeg isod yn cymharu\u2019r 6 diwydiant cyflogaeth mwyaf yn Eryri, gyda rhai Cymru"}, {"text_idx": "#000026", "text": "Oherwydd newidiadau categori yn y diwydiant cwestiwn a ofynnwyd yn y cyfrifiad yn 2011 oedd (o\u2019i gymharu a\u0302\u2019r yng nghyfrifiad 2001) felly dim ond ffigurau 2011 a ddangosir yma."}, {"text_idx": "#000032", "text": "H \u2013 Cludiant a storio"}, {"text_idx": "#000034", "text": "J \u2013 Gwybodaeth a chyfathrebu"}, {"text_idx": "#000035", "text": "K \u2013 Gweithgareddau ariannol ac yswiriant"}, {"text_idx": "#000036", "text": "L \u2013 Gweithgareddau eiddo tiriog"}, {"text_idx": "#000037", "text": "M \u2013 Gweithgareddau proffesiynol, gwyddonol a thechnegol"}, {"text_idx": "#000038", "text": "N \u2013 Gweithgareddau gwasanaethau gweinyddol a chefnogaeth"}, {"text_idx": "#000039", "text": "O \u2013 Gweinyddiaeth gyhoeddus ac amddiffyn; nawdd cymdeithasol gorfodol"}, {"text_idx": "#000040", "text": "Q \u2013 Gweithgareddau gwaith cymdeithasol ac iechyd pobl"}, {"text_idx": "#000041", "text": "Mae rhai o\u2019r canrannau a welir o fewn Parc Cenedlaethol Eryri yn cyfateb i\u2019r canrannau cenedlaethol, er bod llawer llai o bobl a gyflogir o fewn meysydd \u2018gweithgynhyrchu\u2019 yn y Parc na\u2019r cyfartaledd cenedlaethol."}, {"text_idx": "#000042", "text": "Mae rhai diwydiannau yn fwy pwysig i Barc Cenedlaethol Eryri, o\u2019u cymharu a\u0302 chyfartaleddau cenedlaethol, fel \u2018Amaethyddiaeth, coedwigaeth a physgota\u2019 a \u2018Gweithgareddau Llety a gwasanaethau bwyd\u2019. Mae hyn yn amlygu pwysigrwydd y diwydiannau amaethyddol a\u2019r rhai sy\u2019n gysylltiedig a\u0302 thwristiaeth i\u2019r ardal a\u2019i ro\u0302l wrth gefnogi cyflogaeth leol."}, {"text_idx": "#000043", "text": "Mae\u2019r inffograffeg uchod yn dangos y gwahaniaeth rhwng y rhai a adroddodd iechyd da/da iawn yng Nghymru a\u2019r rhai a wnaeth hynny o fewn y Parc Cenedlaethol. Gellir gweld bod canran fwy o bobl yn Eryri yn ystyried fod ganddynt iechyd da/da iawn o\u2019u cymharu a Chymru gyfan. Yn ogystal mae yna ganran llai o bobl wedi\u2019u dosbarthu fel rhai sy\u2019n rhy drwm neu\u2019n ordew yng Ngwynedd a Chonwy o\u2019i gymharu a Chymru gyfan."}, {"text_idx": "#000044", "text": "Mae\u2019r tabl isod yn dangos yr holl ganlyniadau yn ymwneud a iechyd a gasglwyd yng Nghyfrifiad 2011. Roedd gan Barc Cenedlaethol Eryri ganran ychydig yn uwch o drigolion gydag iechyd da iawn o\u2019i gymharu a\u0302 Chymru (+ 1.1%), ac yn y Parc roedd yna lai o drigolion gydag iechyd \u2018gwael\u2019 neu \u2018wael iawn\u2019 (-2.0% a -0.7% yn y drefn honno)."}, {"text_idx": "#000046", "text": "Pob categori: Problem iechyd tymor hir neu anabledd"}, {"text_idx": "#000047", "text": "Gweithgareddau dydd i ddydd yn cael eu cyfyngu lawer"}, {"text_idx": "#000048", "text": "Gweithgareddau dydd i ddydd yn cael eu cyfyngu ychydig"}, {"text_idx": "#000049", "text": "Gweithgareddau dydd i ddydd ddim yn cael eu cyfyngu"}, {"text_idx": "#000050", "text": "Gweithgareddau dydd i ddydd yn cael eu cyfyngu lawer: Oedran 16 to 64"}, {"text_idx": "#000051", "text": "Gweithgareddau dydd i ddydd yn cael eu cyfyngu ychydig: Oedran 16 to 64"}, {"text_idx": "#000052", "text": "Gweithgareddau dydd i ddydd ddim yn cael eu cyfyngu : Oedran 16 to 64"}, {"text_idx": "#000053", "text": "Fodd bynnag, roedd gan y Parc ganran ychydig yn uwch o drigolion lle\u2019r oedd eu gweithgareddau beunyddiol (dydd i ddydd) yn cael eu cyfyngu ychydig, o\u2019i gymharu a\u0302 chanrannau cenedlaethol (+ 1.2%) Oherwydd categoreiddio newidiadau rhwng cyfrifiadau 2001 a 2011, ni all cymhariaeth ddibynadwy gael ei gwneud."}, {"text_idx": "#000054", "text": "Mae\u2019r tabl isod yn dangos beth yw\u2019r disgwyliad oes (hynny ydi pa mor hir y disgwylir i bobl fyw) ar gyfer gwrywod a menywod newydd-anedig yng Ngwynedd a Chonwy. Cynhaliwyd yr arolwg rhwng 2011 a 2013."}, {"text_idx": "#000055", "text": "Yn anffodus, dim ond hyd at lefel y Cyngor Sir yn unig y mae\u2019r data hwn ar gael, ond mae\u2019n rhoi rhyw syniad o beth fyddai disgwyliad oes trigolion y Parc Cenedlaethol. O ran disgwyliad oes dynion mae Gwynedd yn y 5ed uchaf yng Nghymru gyda Chonwy y 7fed uchaf. Mae disgwyliad oes menywod Gwynedd yn 4ydd yng Nghymru gyda Chonwy y 7fed uchaf."}, {"text_idx": "#000059", "text": "Roedd hyn ychydig yn uwch na\u2019r ffigwr a welwyd yn 2015 sef 406. Pris ty\u0302 ar gyfartaledd yn 2016 oedd \u00a3178,331, tra\u2019r cyfartaledd ar gyfer 2015 oedd \u00a3174,931"}, {"text_idx": "#000060", "text": "Roedd ardal deheuol y Parc (ardal sydd yn cynnwys Llangelynin, Bryn-crug / Llanfihangel, Corris/Mawddwy, Tywyn, Aberdyfi) a\u0302\u2019r cyfartaledd pris tai a werthwyd uchaf o fewn y Parc yn 2016 a hynny\u2019n \u00a3217,177. Mae hyn yn sylweddol uwch na\u2019r cyfartaledd ar gyfer yr ru\u2019n un ardal yn 2015, sef \u00a3184,554."}, {"text_idx": "#000062", "text": "Mae canolrif pris eiddo Gwynedd o \u00a3144,000 ychydig yn uwch na chanolrif Cymru, sydd yn \u00a3141,000. Mae incwm cyfartalog aelwydydd yng Ngwynedd yn \u00a322,240, ond mae angen \u00a327,714 er mwyn fforddio eiddo ar bris lefel mynediad y farchnad. Mae hyn yn golygu fod 60% o aelwydydd wedi eu prisio allan o\u2019r farchnad. Mae\u2019r canran yn amrywio o le i le, o\u2019r canran uchaf ym Mhen Llyn, ble mae 73% wedi eu prisio allan o\u2019r farchnad, i\u2019r isaf yn Ffestiniog sydd yn 42%."}, {"text_idx": "#000064", "text": "Ym mis Ebrill 2016, y pris cyfartalog ar gyfer ty yng Nghonwy oedd \u00a3145,450. Mae hyn yn 6.1 gwaith yr incwm cartref cyfartalog o \u00a323,750. Mae hyn yn awgrymu bod cael mynediad i\u2019r farchnad dai fel perchennog cartref allan o gyrraedd yr aelwyd cyffredin."}, {"text_idx": "#000066", "text": "Fel y gwelir o\u2019r tabl uchod mae nifer y tai a gwblhawyd yn y Parc Cenedlaethol yn amrywio o flwyddyn i flwyddyn felly mae\u2019n anodd penderfynu ar un duedd penodol. Mae\u2019r nifer isel o unedau fforddiadwy a gwblhawyd rhwng 2015 a 2017 yn adlewyrchu\u2019r nifer isel o dai a gwblhawyd o fewn yr ru\u2019n cyfnod. Rhesymau posib am y nifer isel o dai a gwblhawyd yw yr amgylchedd fenthyca anodd a\u2019r gostyngiad graddol parhaol yn y grant tai cymdeithasol. Mae\u2019r Awdurdod yn monitro Cynllun Datblygu Lleol Eryri yn flynyddol ac yn y broses o adolygu\u2019r polisi\u0308au tai i sicrhau bod digon o dir ar gael i\u2019w ddatblygu."}, {"text_idx": "#000068", "text": "Yn berchen arno: Perchnogaeth gyda morgais neu fenthyciad"}, {"text_idx": "#000069", "text": "Cynllun rhan-berchnogaeth (yn berchen arno\u2019n rhannol ac yn ei rentu\u2019n rhannol)"}, {"text_idx": "#000070", "text": "Llety cymdeithasol a rentir: Ei rentu gan y cyngor (Awdurdod Lleol)"}, {"text_idx": "#000071", "text": "Llety cymdeithasol a rentir: Arall"}, {"text_idx": "#000072", "text": "Llety preifat a rentir: Landlord preifat neu asiantaeth gosod tai"}, {"text_idx": "#000073", "text": "Llety preifat a rentir: Arall"}, {"text_idx": "#000074", "text": "Parc Cenedlaethol Eryri oedd a\u0302\u2019r canran uchaf o aelwydydd oedd a pherchogaeth cyfan gwbl (49.6%). Roedd hyn ychydig yn fwy na Penfro ond yn sylweddol uwch na\u2019r ganran genedlaethol o 35.4%"}, {"text_idx": "#000076", "text": "Mae Rhaglen band llydan Cyflym Iawn Llywodraeth Cymru yn anelu at sicrhau mynediad at fand llydan (neu eang) cyflym iawn i\u2019r rhan fwyaf o gartrefi a busnesau yng Nghymru."}, {"text_idx": "#000077", "text": "Gyda chymorth arian Ewropeaidd, ynghyd ag arian cyhoeddus a\u2019r sector breifat fe sicrhawyd lefel sylweddol o fuddsoddiad yn y rhaglen ac mae hon yn cael ei hystyried fel y bartneriaeth fwyaf o\u2019i bath ar hyn o bryd yn y DU ac yn fuddsoddiad isadeiledd ar raddfa fawr."}, {"text_idx": "#000078", "text": "Mae cyflwyno band llydan cyflym i ardaloedd gwledig ar raddfa fawr yn dasg beirianyddol fawr a chymhleth. Mae\u2019r rhaglen yn golygu bod angen tua 3,000 o gypyrddau band llydan ffibr newydd ac oddeutu 17,500km o gebl ffibr optig i ddod a\u0302 band llydan cyflym iawn i Gymru."}, {"text_idx": "#000079", "text": "Mae Llywodraeth Cymru o\u2019r farn bod Band llydan Cyflym Iawn yn mynd i drawsnewid y tirlun band llydan yng Nghymru a bydd yn hyrwyddo twf economaidd a swyddi cynaliadwy yng Nghymru. Maen nhw wedi amcangyfrif y gallai hyd at 2,500 o swyddi pellach amser llawn gael eu creu dros gyfnod o amser a bydd yn sicrhau bod Cymru ar flaen y gad yn yr economi ddigidol fyd-eang ac yn lle gwych i fyw, gweithio, buddsoddi ac i ymweld a\u0302 hi."}, {"text_idx": "#000080", "text": "Mae\u2019r rhan fwyaf o gyfnewidfeydd yn Eryri, ar waha\u0302n i lond llaw (sydd wedi eu cysgodi mewn lliw pinc ar y map isod), erbyn hyn wedi cael eu huwchraddio i fand llydan cyflym iawn gyda\u2019r llond llaw sy\u2019n weddill o\u2019r cyfnewidfeydd wedi cael eu trefnu i gael eu huwchraddio yn 2016."}]